burgasdotpro/wikipedia huggingface dataset:
Harry Potter a Kameň mudrcov (film)

Harry Potter a Kameň mudrcov je prvým fantasticko-dobrodružným filmom z populárnej série filmov o Harry Potterovi. Film je nakrútený podľa rovnomennej knihy J.K. Rowlingovej. Je režírovaný tvorcom filmov Sám doma 1,2 - Chrisom Columbusom. Hudbu k filmu tvoril John Williams, ktorý tiež pracoval na hudbe k filmu Sám doma.
Dej.
Po prvýkrát sa zoznamujeme s rodinou Dursleyovcov, ktorí majú syna Dudleyho. Pán Dursley pracuje v spoločnosti Vrtamex, no keď jedného dňa odchádza do práce, pozoruje mačku s mapou na múriku, ľudí oblečených v čudných plášťoch, a začuje aj meno Harry Potter. 
Vie, že Lily Potterová, sestra Petunie Dursleyovej, má syna Harryho Pottera. V noci pri návrate domov, opäť vidí čudnú mačku. Keď všetci na Privátnej ulici číslo 4 zaspia, objaví sa veľmi starý pán. Pre nás známejší ako čarodejník Albus Dumbledore, riaditeľ Rokfortskej strednej školy čarodejníckej. Ukáže sa, že mačka je v skutočnosti Rokfortská profesorka Minerva McGonagallová. Dumbledore jej porozpráva o Harrym Potterovi, o chlapcovi, ktorý porazil Lorda Voldemorta. No Dumbledore neverí, že Voldemort zomrel. Prichádza Rokfortský hájnik a správca Hagrid a prináša malého Harryho a spoločne ho všetci traja položia pred dom Dursleyovcv, kde pri jeho deke v ktorej bol zabalený zanechal Dumbledore list. Malý Harry si však ani neuvedomuje, že celý čarodejnícky svet, práve dvíha čaše a pripíja si na jeho meno. "Na chlapca, ktorý prežil." A tak Harry 11 rokov musí žiť so svojím strýkom Vernonom, tetou Petúniou a bratancom Dudleym, ktorý sa k nemu nesprávajú príliš prívetivo. Pred jeho 11-timi narodeninami mu začnú chodiť neznáme listy ktoré Harryho strýko spáli. V deň jeho 11. narodenín ho navštívi milý poloobor Hagrid a Harry sa dozvedá to,že je čarodejník. Nastupuje teda na Rokfortskú strednú školu čarodejnícku, kde vo svojom 1.ročníku zažije veľa dobrodružstiev. Najväčšie ho však čaká na konci školského roka, keď sa mu úspešne podarí zachrániť kameň mudrcov pred chamtivým Voldemortom a jeho sluhom, učiteľom obrany proti čiernej mágii Quiriusom Quirellom. Keď mal Harry jeden rok, Voldemort ho chcel z neznámych príčin zabiť. Bol pre neho hrozbou. Tak sa rozhodol, že ho zlikviduje, kým je ešte dieťa. Zabil jeho otca (Jamesa) a keď chcel zabiť malého Harryho, jeho matka (Lilly) mu vbehla do cesty aby ho zastavila a obetovala sa za svojho syna. Potom, čo Voldemort vyslovil smrtiace zaklínadlo (Avada kedavra) mieriac prútikom na Harryho, kliatba sa obrátila a zasiahla Voldemorta. To všetko pre lásku a obetu jeho matky. Harry ako jediný prežil smrtiacu kliatbu. Ešte nikomu sa ju nepodarilo prežiť. Stal sa z neho veľmi slávny čarodejník, známy ako "chlapec, ktorý prežil". Voldemort stratil moc a časť jeho schopností sa preniesla na Harryho. Po tomto incidente utiekol a nikto ho viac nevidel. 10 rokov sa Voldemort skrýval vytrhnutý z vlastného tela a čakal, kým nenadíde tá správna chvíľa. Až keď naňho natrafil učiteľ Obrany proti čiernej mágii Quirell, usadil sa do jeho tela a spoločne hľadali "Kameň mudrcov" - legendárnu látku s neuveriteľnou mocou, vďaka ktorej by Voldemort získal späť svoje telo a získal nesmrteľnosť.
Jyväskylä

Jyväskylä (IPA: /'jyʋæsˌkylæ/) je mesto v kraji Keski-Suomi ("Stredné Fínsko"), 140 km severovýchodne od Tampere a 270 km severne od Helsiniek, na severnom konci jazera Päijänne. S 128.016 obyvateľmi (rok 2009) je to deviate najväčšie mesto Fínska. Jeho rozloha je 136,9 km², z čoho je 31 km² voda. Vďaka velkému počtu škôl je mesto známe ako „Fínske Atény“. Veľa budov v Jyväskylä bolo navrhnutích Alvarom Aaltom. Mesto každoročne hostí „Rally tisíce jazier“.
V meste je 15% nezamestnanosť. Vďaka velkej univerzite, kde študujú hlavne ženy, je tu značná nerovnováha medzi pohlaviami. Počas posledných rokov mesto získalo nelichotivú povesť mesta zločinu a sociálnych problémov. Násilie je tu viditeľne častejšie, než je fínsky priemer.
Palina pravá

Palina pravá (iné názvy pozri nižšie; lat. "Artemisia absinthium") je liečivá rastlina z rodu palina.
Názvy.
Ľudové názvy sú: palina (v užšom zmysle) a rôzne varianty tohto slova (sú uvedené v článku palina), absint, 
biely palín, bylica, nehrast, polynka pravá, veľký strieborník a záhradná černobyľa.
Charakteristika.
Je to trváca veľká bylina (výška do 1 m) s hustými chĺpkami na striebrosivých osiach. Na Slovensku je hojná najmä v teplejších oblastiach; rastie najmä na vápencoch.
Sušená vňať obsahuje pol percenta silice, ktorá má tmavozelenú až modrú farbu. Významné látky v tejto silici sú tujón, tujolalkohol, felandrén, kadinén a chamazulén. Horkú chuť drogy spôsobujú neprchavé látky, najmä absintín. Palina pravá sa používa pri poruchách trávenia a v žlčníkových čajovinách. Silica z paliny pravej je súčasťou známych absintových likérov (pozri absint), ktoré neraz spôsobujú otravy v dôsledku toho, že silica z paliny pravej je vo vyšších dávkach prudko jedovatá, pretože obsahuje thujón.
Škoda Sentinel

Škoda Sentinel bol parný nákladný automobil, vyrábaný v závode Škoda v rokoch 1924 - 1935 podľa licencie anglickej firmy The Sentinel Wagon Works Ltd. Toto pomalé, ale výkonné vozidlo bolo dodávané ako napr. valník, kropiaci či smetiarsky voz, sklápač. 
Konkurenciu tvorili vozy vyrábané podľa licencie firmy Garrett pod názvom "Adamov-Garrett" v rokoch 1925 -1927.
Opis konštrukcie.
Podľa vtedajších noriem išlo o konvenčný stroj. Pohon zabezpečoval dvojvalcový ležatý parný stroj uložený pred zadnou nápravou. Vŕtanie bolo 170 mm a zdvih 230 mm. Pri tlaku pary 19 atmosfér a otáčkach 250 za minútu dával výkon 70 konských síl. Kotol bol trubkový stojatý. Umiestnený bol v prednej časti rámu. Výhrevná plocha bola 5,06 m2. Spaľoval koks, uhlie, drevné uhlie, prípadne aj drevo. Najvhodnejšie palivo bolo koks.
Prenos hnacej sily na zadnú nápravu bol pomocou (na dnešnú dobu netradične) reťazí. Nimi sa poháňali zdvojené kolesá. Podvozok bol zložený z dvoch pozdĺžnych nosníkov tvaru "U", ktoré boli prepojené a zozvárané. V zadnej časti rámu bol uložený zásobník na 800 litrov vody. Kolesá boli oceľovo-liatinové s gumovými obručami, predné mali priemer 900 mm, zadné zdvojené 1050 mm. Neskoršie vyrobené vozy mali kolesa s rovnakým priemerom. Voz sa riadil volantom umiesteným na pravej strane v kabíne. Čeľusťové brzdy pôsobili len na zadné kolesá, voz bolo ešte možné brzdiť uzavretím pristupu pary do parného stroja, ktorý potom pôsobil ako kompresor - to bola veľká výhoda oproti vtedajším vozom so spaľovacím motorom. Karoséria bola z dreva a ocele, v kabíne bol prístup k zásobníku uhlia s kapacitou 300 kg. Užitočná hmotnosť bola 5 ton, akčný rádius 40 km pri prevádzkovej rýchlost 15-25 km/hod.
Prevádzka.
Príprava na jazdu trvala 30 minút a zahŕňala doplnenie vody a paliva, rozkúrenie a premazanie. Výhodou oproti vozom so spaľovacím motorom bola, okrem spomínaných brzdných vlastností, menšia opotrebovanosť pohyblivých súčiastok vyplývajúca z nižších prevádzkových otáčok parného pohonu, nižsia spotreba oleja a taktiež nižšie prevázkové naklady.
Koncentračný tábor Ravensbrück

Koncentračný tábor Ravensbrück bol ženský koncentračný tábor počas druhej svetovej vojny v severnom Nemecku, 90 km od Berlína, pri osade Ravensbrück (časť obce Fürstenberg an der Havel). Stavba tábora začala v novembri 1938 pod vedením Heinricha Himmlera, fungovať začal v máji 1939. Tábor bol pôvodne určený len pre osoby ženského pohlavia. Na jar 1941, postavili neďaleko ženského malý mužský tábor. V rokoch 1939 - 1945 prešlo cez brány Ravensbrücku okolo 130 000 žien, prežilo z nich len 40 000. Aj keď väzenkyne pochádzali z rozličných, nemcami okupovaných krajín alebo jeho satelitov, najväčšiu národnú skupinu v tábore tvorili Poľky, okolo 40 000.
AS Val

AS Val () je sovietska resp. ruská útočná puška s integrovaným tlmičom, vyvinutá pre sovietske jednotky zvláštneho určenia Specnaz. Vývoj začal v polovici 80. rokov, keď boli zistené nedostatky štandardných zbraní z rady AK, ktoré sa taktiež používali s tlmičmi a podzvukovou muníciou. Nový náboj vyvíjal Ústredný vedecko-výskumný ústav presného strojárenstva (ЦНИИ Точного Машиностроения) v Klimovsku. Výsledkom bol náboj 9x SP-5 a SP-6. Typ SP-5 mal ťažký projektil a SP-6 je priebojný s volfrámovým jadrom, veľmi účinný proti nepriestrelným vestám.
K tomuto typu náboja vyvinul tím tohto ústavu, pod vedením P. Serďukova, 2 podobné zbrane, ostreľovačskú pušku VSS „Vintorez“ a útočnú pušku AS „Val“. Obe majú rovnaký základ s integrovaným tlmičom.
Určenie.
Útočná puška je používaná rôznymi zložkami FSB, vojskami ministerstva vnútra a niektorými zložkami ruskej armády.
Opis konštrukcie.
AS Val je automatická puška s uzamknutým záverom pracujúca na princípe odberu spálených plynov z hlavne. Piest je umiestnený nad hlavňou. Predná časť hlavne má v sebe niekoľko radov otvorov, ktorými časť spálených plynov prechádza do integrovaného tlmiča. Spúšťový mechanizmus je inšpirovaný československým samopalom vzor 58. Mieridlá je možné nastaviť od 25 po , účinný dostrel je okolo . Na zbraň nie je možné pripevniť bodák ani granátomet. Tlmič je možné demontovať, avšak je nebezpečné bez neho strieľať. Štandardným nábojom je priebojný SP-6.
Dĺžka zbrane je s opierkou a bez opierky, hmotnosť so zásobníkom je . Kapacita zásobníku je 20, prípadne 10 nábojov. Kadencia 600 rán za minútu.
Aitutaki

Aitutaki, známy tiež ako Araura, je jeden z ostrovov v súostroví Cookove ostrovy, nachádzajúci sa severne od Rarotongy. Žije na ňom 2 035 obyvateľov. Aitutaki je druhý najnavštevovanejší ostrov celého súostrovia a najmä ostrovček Tapuaetai je má podľa niektorých ocenení najkrajšie pláže v Tichom oceáne. Hlavné mesto (hlavná osada) je Arutanga (Arutunga) na západnej strane ostrova.
Atol má rozlohu 18,05 km² a má vyše 2 035 obyvateľov. Atol Aitutaki sa skladá z 28 ostrovov a ostrovčekov, z ktorých najdôležitejší a jediný obývaný ostrov je Aitutaki. Najvyšším bodom atolu je Maunga Pu, ktorý dosahuje nadmorskú výšku 124 m n. m. Na hlavnom ostrove sa nachádza malé letisko, pozostatok po vojenských zariadeniach z čias druhej svetovej vojny. Hlavným miestom dodávok a obchodu na atole nie je letisko, ale malý prístav v Arutange. Z dôvodu nebezpečenstva plytkých koralových útesov, ktoré sú takmer okolo celého atolu, musia zásobovacie lode zakotviť na prednej strane bariéry útesov, a tovar je potom naložený na menšie lode, ktoré náklad dopravia cez lagúnu až do prístavu. Na druhej strane ostrova, v blízkosti letiska, sa nachádza veľký turistický hotel "Pacifik Resort Aitutaki". Pozdĺž pobrežia od hotelu až do Arutangy je rad malých turistických miest z bungalovov, ktoré sú spravované miestnymi obyvateľmi. Táto strana ostrova má krásne piesočnaté pláže. Na opačnom brehu je pásmo miestnych dedín a poľnohospodárskej pôdy. Pobrežie je tam bahnisté a nie je určené pre turistov. Najvyššia budova na ostrove (okrem už spomínaného hotela) je protestantský kostol týčiaci sa nad Arutangou, ktorý bol vybudovaný ešte v koloniálnych časoch.
Atol je rozdelený na 8 okresov, ktoré sú rozdelené na 19 dedín ("tapere"). Hlavným mestom atolu je už spomínaná osada Arutanga.
Atol Aitutaki bol objavený v roku 1789 a od roku 1888 bol spolu s ďalšími ostrovmi súostrovia britským protektorátom, známym od roku 1891 ako "Cook Islands Federation". V roku 1901 bol celý atol spolu s ostatnými Cookovými ostrovmi odovzdaný Novému Zélandu.
Ložisko (technika)

Ložisko je strojárska súčiastka ktorá slúži na prenos síl medzi pohyblivými a pevnými časťami mechanického stroja, pričom je vyrobené tak, aby minimalizovalo trenie vznikajúce medzi pohyblivými a pevnými časťami stroja. Ložisko v stroji niektoré sily zachytáva, iným umožňuje voľný pohyb. 
Ložiská sa delia podľa viacerých kritérií:
Kustód

Kustód (kustódka) (lat.) – týmto pojmom označujeme správcu (správkyňu) zbierok, archívu, múzea a pod. Je to starší pojem, ktorý sa dnes už používa menej, ako v minulosti.
V cirkevnej "nomenklatúre" sa pojmom "kustód" alebo "kustos" či "custos" označuje kanonik, ktorý má na starosti liturgické slávenia a často aj inventár kapituly. 
V civilnom ponímaní sa s pojmom kustód spája funkcia opatrovateľa alebo správcu zbierok (múzea, galérie, hradu, zámku, bibliotéky ai.). V oblasti športu je kustódom pracovník, ktorý sa stará o kompletný servis výstroja pre športovca alebo športové družstvo (napr. lyžovanie, hokej, futbal a pod.).
Electric Avenue

Electric Avenue je známa ulica v štvrti Brixton na juhu Londýna. Svoje meno získala vďaka tomu, že bola prvou londýnskou obchodnou ulicou s elektrickým osvetlením. Na rohu Electric Avenue a Brixton Road sa nachádza stanica metra Brixton.
Ulicu postavili koncom 19. storočia a v súčasnosti je domovom brixtonského trhu. Predávajú sa tu výrobky karibského, portugalského ázijského pôvodu. Ulicu zdobili elegantné kovové arkády, pod ktorými sa nachádzali stánky trhovníkov. V 80. rokoch 20. storočia ich však odstránili. 
17. apríla 1999 vybuchla pred supermarketom Iceland na rohu Electric Avenue a Brixton Road, klincová bomba. Pri výbuchu boli vážne zranené štyri osoby, vrátane novorodenca, ďalšie osoby boli zranené ľahko. Výbuch v Brixtone bol prvým zo série troch bombových útokov – ďalšie sa odohrali v nasledujúcich týždňoch na Brick Lane a v Soho. Útoky mal na svedomý pravicový extrémista David Copeland. Súd ho odsúdil na doživotný trest. 
V populárnej kultúre.
Album speváka Eddyho Granta "Killer on the Rampage" z roku 1983 obsahoval skladbu "Electric Avenue". Pieseň evokuje chudobu, násilie, ale zároveň oslavuje ducha štvte. YouTube: Electric Avenue (video)
Coldharbour Lane

 
Coldharbour Lane je ulica v južnom Londýne, ktorá spája štvrte Camberwell a Brixton. Križovatka ulíc Denmark Hill a Coldharbour Lane tvorí hranicu medzi londýnskymi mestskými obvodmi Lambeth a Southwark. Celkovo je ulica približne 2,5 km dlhá a nachádza sa na nej zmes rezidenčných a obchodných budov. Najmä časť nachádzajúca sa v Brixtone, v blízkosti trhu, je plná obchodov, barov a reštaurácií.
Branislav Nušić

Branislav Nušić () (* 20. október 1864 - † 19. január 1938) bol srbský spisovateľ, dramatik, esejista, satirik a zakladateľ modernej rétoriky v Srbsku. Pracoval tiež ako žurnalista a štátny úradník.
Weezer

Weezer je americká alternatívna rocková skupina pochádzajúca z Los Angeles, ktorá vznikla v roku 1992. Vydali deväť albumov a šesť EP. Skupina dodnes predala viac ako deväť miliónov nahrávok v USA a vyše sedemnásť miliónov celosvetovo. Súčasnými členmi Weezer sú Rivers Cuomo, Patrick Wilson, Brian Bell a Scott Shriner.
Skupina je známa svojimi úspešnými singlami ako „Buddy Holly“, „Undone - The Sweater Song“, „Say It Ain’t So“, „Island in the Sun“, „Hash Pipe“, „Beverly Hills“ či „Pork and Beans“.
Kauniainen

Kauniainen () je mestečko s približne 8 500 obyvateľmi na území Veľkých Helsiniek vo Fínsku. Vlastne je to iba nezávislá štvrť mesta Espoo, ktoré ho celé obklopuje, takže ako jediné mesto Veľkých Helsiniek nemá pobrežie mora. Kauniainen bolo založené v roku 1906 firmou AB Grankulla, ktorá rozparcelovala toto územie a vybudovala tu vilovú štvrť. Kauniainen sa stalo mestom v roku 1920, i keď fínske meno získalo až v roku 1949. Samostatným mestom sa potom stalo až v roku 1972.
Zoznam londýnskych trhov

Londýn je domovom veľkému množstvu krytých i pouličných trhov. Mnohé z nich sa špecializujú na určitý druh tovarov alebo predávajú rôzne tovary v rôzne dni. Väčšina z nich otvára skoro ráno a zatvára poobede alebo podvečer.
Trhy v City of London.
Tieto trhoviská majú dávne korene a sú spojené s históriou City of London. Niektoré z nich sa presťahovali zo svojich pôvodných miest v rámci hraníc City, ale naďalej ich prevádzkuje Corporation of London. Sú to tieto štyri:
Známe trhy mimo City of London.
Ďalšie trhy sa nachádzajú mimo hraníc City of London. Predávajú najrozličnejší tovar a sú často vyhľadávané turistami.
National Hockey Association

National Hockey Association (Národná hokejová asociácia, skratka NHA) bola profesionálna hokejová organizácia považovaná za predchodkyňu NHL. Fungovala od roku 1909 do roku 1918. Hrali v nej hokejové kluby z Ontária a Quebecu.
Jean-Baptiste Laviolette

Jean-Baptiste "Jack" Laviolette (* 27. júl 1879, Belleville, Ontário, Kanada - † 10. január 1960, Montreal, Québec) bol legendárny kanadský hokejista a funkcionár klubu Montreal Canadiens. Laviolette bol hokejový obranca, ktorý odohral za Montreal 147 zápasov. Jeho hlavný prínos pre Montreal však spočíva v tom, že pôsobil ako prvý hráč, hlavný tréner a generálny manažér Montrealu. V sezóne 1915/16 získal Stanley Cup. Od roku 1962 je členom hokejovej siene slávy.
Tartuffe

Tartuffe (orig. "Tartuffe ou l'Imposteur", dosl. "Tartuffe alebo Pokrytec") je veršovaná komédia v piatich dejstvách od francúzskeho dramatika Molièra. Premiéru mala 12. mája 1664. Je napísaná v alexandrínoch.
Dej.
"Tartuffe" je príbehom jednej rodiny. Svätuškár a falošne zbožný abbé Tartuffe sa votrie do domu zámožného mešťana Orgona. Ten má dcéru Marianne, ktorá ľúbi Valéra, no jej otcovi Tartuffe celkom popletie rozum. Orgon hodlá Marianne s Tartuffom zosobášiť a prepísať celý svoj majetok na budúceho zaťa, čo aj urobí. Orgon je typ naivného, nesmierne pobožného otca rodiny, ktorý slepo uverí presvedčivému, i keď neúprimnému konaniu Tartuffa a nedá na rady svojej manželky Elmíry, ostatných detí, švagra a najmä na city svojej dcéry Marianne. 
Tartuffe začne zvádzať Orgonovu ženu a až keď ho prichytia, uvedomí si Orgon svoju chybu. Je však už neskoro, lebo Tartuffe vlastní celý majetok. Hoci ho z rodiny vyženú, má peniaze a moc a chce sa pomstiť. Orgona dá uväzniť, no na kráľov zásah sa rodine vráti majetok aj stratená česť a Tartuffa vyženú ako podvodníka.
Historické pozadie.
V tejto hre Molière poukázal na nekalé praktiky príslušníkov Spoločnosti Najsvätejšej sviatosti – Compagnie du Saint-Sacrement. Táto tajná organizácia bola založená už na začiatku 17. storočia a mala vo všetkých vrstvách svojich špehov, ktorí sa ako "directeurs de consience" – akísi „riaditelia“ alebo „usmerňovatelia“ svedomia votreli do rodín a hocikedy cez dary alebo dedičstvo získavali majetok, peniaze alebo iné statky „do vrecka“ cirkvi. Okrem toho kontrolovali celé dianie v spoločnosti a bojovali proti svetským zábavám, proti poživačnosti, proti divadlu, peknému obliekaniu, proti fajčeniu a hlavne proti ateizmu. Táto spoločnosť propagovala náboženskú bigotnosť. Po premiére tejto hry musel Ľudovít XIV. na žiadosť parížskeho arcibiskupa túto hru zakázať, hoci Molière bol jeho obľúbencom. 
Hra sa mohla prezentovať až v upravenej verzii a aj napriek tomu bola jednou z najčastejšie uvádzaných diel.
Anenii Noi (okres)

Anenii Noi je okres v Moldavsku. Žije tu 81 700 obyvateľov a jeho sídlom je mesto Anenii Noi.
Basarabeasca (okres)

Basarabeasca je okres v Moldavsku. Žije tu 29-tisíc obyvateľov a jeho sídlom je mesto Basarabeasca.
Kemijärvi

Kemijärvi je mesto ležiace v severnom Fínsku v provincii Laponsko. Leží 86 km severovýchodne od Rovaniemi. Je to najsevernejšie mesto vo Fínsku. Celá správna oblasť mesta (hlavne blízkych dedín) má 9759 obyvateľov žijúcich na území s rozlohou 3929,7 km² z čoho je 427,56 km² je voda. Hustota osídlenia je 2,8371 obyvateľov na km². Mesto je uzavreté medzi jazerami Kemijärvi a Pöyliöjärvi.
Alexandrín

Alexandrín je rýmovaný dvanásťslabičný (mužský) alebo trinásťslabičný (ženský) verš tvorený jambickými stopami so stálou prerývkou po šiestej slabike (sSsSsS||sSsSsSs). Niekedy sa o ňom preto hovorí ako o" jambickom hexametri", čo však vedie k zámene so skutočným (daktylským) hexametrom.
Vznikol vo francúzskej poézii okolo roku 1180. Je pomenovaný po starofrancúzskom epose o Alexandrovi Veľkom Roman d’Alexandre. Hojne sa používal vo francúzskej (Pierre Corneille, Racine, Molière) a od renesancie aj v nemeckej poézii. Menej sa vyskytuje v anglickej literatúre, vôbec sa neujal v španielskej a talianskej literatúre. Použil ho Pavol Országh-Hviezdoslav:
V českej literatúre alexandrín použili Karel Hynek Mácha, Otokar Březina, Karel Hlaváček, Vítězslav Nezval, Ivan Blatný, Vladimír Holan, Jiří Orten aj Oldřich Vyhlídal.
Židovská vojna

Židovská vojna môže byť:
Ț

Ț ț (T s čiarkou pod písmenom) je písmeno rumunskej abecedy. Označuje sa ním fonéma , neznelá alveolárna afrikáta (v slovenčine „c“).
Toto písmeno je často zamieňané s písmenom Ţ (T s cedillou), pretože sa nevyskytovalo v 
bežne používaných znakových sadách, resp. v nich boli tieto znaky považované iba za vizuálne variácie jedného písmena.
T s čiarkou bolo zavedené až v Unicode 3.0, a dosť veľa fontov ho neobsahuje (napríklad operačné systémy Windows ho v štandardnej inštalácii obsahujú až od verzie Windows XP vrátane), čo je dôvod, prečo sa skoro univerzálne v rumunských textoch používa namiesto neho nesprávne T s cedillou.
Reprezentácia v Unicode.
Písmeno Ț (veľké) je v Unicode reprezentované ako U+021A LATINSKÉ VEĽKÉ PÍSMENO T S ČIARKOU DOLU a
písmeno ț (malé) U+021B LATINSKÉ MALÉ PÍSMENO T S ČIARKOU DOLU.
Ș

Ș ș (S s čiarkou pod písmenom) je písmeno rumunskej abecedy. Označuje sa ním fonéma , neznelá alveolárna frikatíva (v slovenčine zodpovedá približne písmenu „š“).
Toto písmeno je často zamieňané s písmenom Ş (S s cedillou), pretože sa nevyskytovalo v 
bežne používaných znakových sadách, resp. v nich boli tieto znaky považované iba za vizuálne variácie jedného písmena.
S s čiarkou bolo zavedené až v Unicode 3.0, a dosť veľa fontov ho neobsahuje (napríklad operačné systémy Windows ho v štandardnej inštalácii obsahujú až od verzie Windows XP vrátane), čo je dôvod, prečo sa skoro univerzálne v rumunských textoch používa namiesto neho nesprávne S s cedillou.
Reprezentácia v Unicode.
Písmeno Ș (veľké) je v Unicode reprezentované ako U+0218 LATINSKÉ VEĽKÉ PÍSMENO S S ČIARKOU DOLU a
písmeno ș (malé) U+0219 LATINSKÉ MALÉ PÍSMENO T S ČIARKOU DOLU.
Ş

Ş ş (S s cedillou) je písmeno používané v niekoľkých, hlavne turkických jazykoch – v azerbajdžančine,
krymskotatárčine, tatárčine, turečtine, turkménčine, ale aj v kurdčine.
Písmeno sa často vyskytuje aj v rumunských textoch namiesto správneho Ș (S s čiarkou pod písmenom).
Reprezentácia v Unicode.
Písmeno Ş (veľké) je v unicode reprezentované ako U+015E LATIN CAPITAL LETTER S WITH CEDILLA
a písmeno ş (malé) U+015F LATIN SMALL LETTER S WITH CEDILLA.
Łukasz Kubot

Łukasz Kubot (* 16. máj 1982, Bolesławiec, Poľsko) je súčasný poľský profesionálny tenista.
Anthony Fokker

Anton Herman Gerard „Anthony“ Fokker (* 6. apríl 1890, Blitar, Indonézia – † 23. december 1939, New York, New York, USA) bol holandský letecký konštruktér a výrobca lietadiel.
Životopis.
Narodil s v meste Blitar na Jáve, v tom čase súčasť Holandskej Východnej Indie (teraz Indonézie), v rodine pestovateľa kávy. Blitar bol vtedy dedina ďaleko od civilizácie a mladý Anthony mal veľa voľného času, ktorý spolu so svojou len o trocha mladšou sestrou trávil medzi miestnymi domorodcami. Keď sa rodina presťahovala do Holandska, v škole ho považovali za veľmi neposlušné dieťa, ktoré viac menej nebavilo nič okrem praktických predmetov, kde mohol predviesť svoju zručnosť a dôvtip. Ostatné predmety zanedbával natoľko, že nakoniec nedokončil ani strednú školu.
Už počas návštevy strednej školy sledoval všetko dianie okolo nového odboru letectva a v roku 1910 ako dvadsaťročný zostrojil prvé lietadlo Fokker Spin (pavúk). O rok neskôr, v roku 1911, získal pilotné osvedčenie a začal uskutočňovať nebezpečné exhibičné lety. Do dejín letectva sa zapísal ako „Lietajúci Holanďan“.
Po obchodných nezdaroch v Rusku, kde sa snažil získať zákazku na výrobu lietadiel, sa zúčastnil súťaže na dodávku lietadiel pre nemeckú armádu. Bol úspešný a obdržal objednávku na 10 strojov. Vzhľadom na to, že pilotná škola, ktorú prevádzkoval pre armádnych dôstojníkov, nebola zisková natoľko, aby výrobu sám financoval, požiadal o finančnú výpomoc svojho otca a strýka, ktorí založili spoločnosť, na financovanie Fokkerovej výroby pre nemeckú armádu a námorníctvo v jej začiatkoch.
Čoskoro začala 1. svetová vojna a objednávky nemeckej armády pre Fokkerovu továreň pribúdali. Počas vojny Fokker navrhol a vyrobil mnoho typov lietadiel a do dejín letectva sa zapísal mnohými technických vynálezmi a zdokonaleniami. Počas vojny však Fokkerovi narastala aj konkurencia, ktorá mala lepšie konexie a získavala stále viac zákaziek na úkor jeho továrne. Fokkera však podporovali samotní piloti, ktorí jeho lietadlá považovali za najlepšie, čo mu zaistilo slušnú prosperitu až do konca vojny.
Koncom vojny, keď spojenci Dohody likvidovali a ničili všetky stroje a zariadenia v nemeckých továrňach, sa Fokkerovi podarilo veľkú časť lietadiel a vybavenia továrne premiestniť do Holandska, kde pokračoval vo vývoji a výrobe lietadiel, tentoraz už aj civilných.
Anthony Fokker zomrel v New Yorku v roku 1939 vo veku 49 rokov.
Prenosnosť

Prenosnosť môže byť:
Ken Livingstone

Kenneth Robert Livingstone (17. jún, 1945, Londýn, Spojené kráľovstvo) je anglický ľavicový politik, do roku 2008 bol primátorom Londýna (bol zvolený ako nezávislý kandidát v roku 2000). Predtým pôsobil ako predseda Greater London Council od roku 1981 až do jeho zániku roku 1986. Pre svoje politické názory je prezývaný "červený Ken".
Ken Klee

Ken Klee je americký bývalý profesionálny hokejista, ktorý hrával v kanadsko-americkej NHL. Hrával na pozícií obrancu. Bol draftovaný v roku 1990 klubom Washington Capitals. V júli 2006 podpísal ako voľný agent zmluvu s klubom Colorado Avalanche. Tu odohral 81 zápasov, pred sezónou 2007-08 podpísal zmluvu s klubom Atlanta Thrashers. Na počiatku sezóny 2008/2009 bol vymenený spolu s Bradom Larsenom a Chadom Painchaudom do tímu Anaheim Ducks za Mathieu Schneidera. Vednie však s jeho výkonmi nebolo spokojné, tak ho umiestnilo na waivers listinu. 28. októbra 2008 si ho odtiaľ vybral klub Phoenix Coyotes.
Mark Knowles

Mark Knowles (* 4. september 1971, Nassau, Bahamy) je bývalý bahamský profesionálny tenista. Počas svojej kariéry vyhral 50 turnajov ATP vo štvorhre.
V septembri 2012 oznámil ukončenie kariéry.
Vincent Damphousse

Vincent Damphousse (* 17. december 1967, Montreal, Quebec, Kanada) je bývalý profesionálny kanadský reprezentant v ľadovom hokeji. Hrával na pozícií centra. 
Počas svojej kariéry obliekol dres piatich klubov NHL, postupne hral za Toronto Maple Leafs, Edmonton Oilers, Montreal Canadiens, San José Sharks a Colorado Avalanche.
Bol draftovaný v prvom kole v roku 1986 Torontom. V Toronte odohral päť sezón, v roku 1991 prestúpil do Edmontonu Oilers. Sezónu 1992/93 odohral za Montreal Canadiens, jeho rodný klub, Montrealu pomohol získať Stanleyho pohár v roku 1993. Neskôr sa stal kapitánom Canadiens. 11 zápasov v sezóne 1994/95 odohral v nemeckej DEL, o rok neskôr sa stal hráčom San José Sharks. Tu odohral svojich posledných 6 sezón v NHL. V roku 2004 podpísal zmluvu s Coloradom Avalanche, ale za klub nikdy nenastúpil kvôli lockoutu. 7. septembra 2005 oznámil koniec s aktívnou činnosťou. V NHL spolu odohral 18 sezón v ktorých získal 1205 kanadských bodov.
Damphousse hral v troch NHL All-Star zápasoch a v roku 1996 reprezentoval Kanadu na Svetovom pohári.
Daniel Nestor

Daniel Nestor, pôvodným menom "Daniel Nestorović" (* 4. september 1972, Belehrad, Juhoslávia) je súčasný kanadský profesionálny tenista. Počas svojej kariéry vyhral viac ako 90 turnajov ATP vo štvorhre.
Marcin Matkowski

Marcin Matkowski (* 15. január 1981, Barlinek, Poľsko) je súčasný poľský profesionálny tenista. Počas svojej kariéry vyhral 10 turnajov ATP vo štvorhre.
Mariusz Fyrstenberg

Mariusz Stanisław Fyrstenberg (* 8. júl 1980, Varšava, Poľsko) je súčasný poľský profesionálny tenista. Počas svojej kariéry vyhral 10 turnajov ATP vo štvorhre.
Kariéra.
Vo štvorhre na Australian Open 2017 nastúpil s partnerom Slovákom Martinom Kližanom v prvom kole proti francúzskej dvojici Julien Benneteau, Jérémy Chardy. Prehrali 0 : 2 na sety (6 : 7 (1 : 7), 1 : 6).
Lukáš Dlouhý

Lukáš Dlouhý (* 9. apríl 1983, Písek, Česko) je súčasný český profesionálny tenista. Počas svojej kariéry vyhral 8 turnajov ATP vo štvorhre.
Pavel Vízner

Pavel Vízner (* 15. júl 1970, Praha, Česko) je súčasný český profesionálny tenista. Počas svojej kariéry vyhral 16 turnajov ATP vo štvorhre.
Leoš Friedl

Leoš Friedl (* 1. január 1977, Jindřichův Hradec, Česko) je súčasný český profesionálny tenista. Počas svojej kariéry vyhral 16 turnajov ATP vo štvorhre.
František Čermák

František Čermák (* 14. november 1976, Valtice, Česko) je súčasný český profesionálny tenista. Počas svojej kariéry vyhral 18 turnajov ATP vo štvorhre.
Jaroslav Levinský

Jaroslav Levinský (* 11. február 1981, Valašské Meziříčí, Česko) je súčasný český profesionálny tenista. Počas svojej kariéry vyhral 5 turnajov ATP vo štvorhre.
Tomáš Cibulec

Tomáš Cibulec (* 15. január 1978, Havířov, Česko) je bývalý český profesionálny tenista. Počas svojej kariéry vyhral 3 turnajov ATP vo štvorhre.
Cyril Suk

Cyril Suk (* 29. január 1967, Praha, Česko) je súčasný český profesionálny tenista. Počas svojej kariéry vyhral 32 turnajov ATP vo štvorhre.
David Rikl

David Rikl (* 27. február 1971, Brandýs na Labem, Česko) je bývalý český profesionálny tenista. Počas svojej kariéry vyhral 30 turnajov ATP vo štvorhre.
Petr Pála

Petr Pála (* 2. október 1975, Praha, Česko) je súčasný český profesionálny tenista. Počas svojej kariéry vyhral 7 turnajov ATP vo štvorhre.
Jiří Novák (tenista)

Jiří Novák (* 22. marec 1975, Zlín, Česko) je bývalý český profesionálny tenista. Počas svojej kariéry vyhral 7 turnajov ATP v dvojhre a 18 turnajov vo štvorhre.
Karel Nováček

Karel Nováček (* 30. marec 1965, Prostějov, Česko) je bývalý český profesionálny tenista. Počas svojej kariéry vyhral 13 turnajov ATP v dvojhre.
David Škoch

David Škoch (* 6. november 1976, Brandýs nad Labem, Česko-Slovensko) je súčasný český profesionálny tenista špecializujúci sa prevažne na štvorhru. Počas svojej kariéry vyhral 5 turnajov ATP vo štvorhre.
Tomáš Zíb

Tomáš Zíb (* 31. január 1976, Písek, Česko) je bývalý český profesionálny tenista. Počas svojej kariéry vyhral 1 turnaj ATP vo štvorhre.
Jiří Vaněk

Jiří Vaněk (* 24. apríl 1978, Domažlice, Česko) je súčasný český profesionálny tenista.
Petr Luxa

Petr Luxa (* 3. marec 1972, Praha, Česko) je bývalý český profesionálny tenista. Počas svojej kariéry vyhral 3 turnaje ATP vo štvorhre.
Kocúrnik obyčajný

Kocúrnik obyčajný () je viacročná liečivá rastlina z čeľade hluchavkovité.
Mačky privádza vôňa tejto rastliny do vytrženia a možno ju používajú aj ako liečivú bylinu. Čaje z kocúrnika sa podobajú mätovým, ale sú menej aromatické. 
Celá rastlina obsahuje silicu bohatú na karvakrol (základ rascovej vône) a tymol, ako aj nepetový laktón, štruktúrou blízky valepotriátom. Pôsobí proti kŕčom, hnačke,črevnej plynatosti a zápalom dýchacích ciest. Používa sa na zastavenie hnačky a kolikových bolestí, proti nadúvaniu a pri zápale priedušiek - aj pri chronickej bronchitíde.
Taylor Dent

Taylor Dent (* 24. apríl 1981, Newport Beach, Kalifornia, USA) je súčasný americký profesionálny tenista. Počas svojej kariéry vyhral 4 turnaje ATP v dvojhre.
Joachim Johansson

Joachim Johansson (* 1. júl 1982, Lund, Švédsko) je súčasný švédsky profesionálny tenista. Počas svojej kariéry vyhral 3 turnaje ATP v dvojhre.
Yves Allegro

Yves Allegro (* 24. august 1978, Grone, Švajčiarsko) je súčasný švajčiarsky profesionálny tenista. Počas svojej kariéry vyhral 3 turnaje ATP vo štvorhre.
Robert Lindstedt

Robert Lindstedt (* 19. marec 1977, Sundbyberg, Švédsko) je súčasný švédsky profesionálny tenista. Počas svojej kariéry vyhral 2 turnaje ATP vo štvorhre.
Zoznam vodných tokov v povodí Oravy

Zoznam vodných tokov v povodí Oravy obsahuje všetky pomenované vodné toky v slovenskej časti povodia Oravy.
A B C Č D Ď F G H 
CH I J K L Ľ M N O
P R S Š T U V Z Ž
Zoznam vodných tokov poľskej časti povodia.
Úplný zoznam všetkých pomenovaných vodných tokov na území Poľska, ktoré patria do povodia Oravy. Sú zoradené abecedne podľa ich slovenského názvu, oficiálne poľské názvy sú uvedené v zátvorkách.
Ashley Fisher

Ashley Fisher (* 25. september 1975, Nový Južný Wales, Austrália) je súčasný austrálsky profesionálny tenista. Počas svojej kariéry vyhral 4 turnaje ATP vo štvorhre.
Devin Bowen

Devin Bowen (* 18. máj 1972, Newport Beach, Kalifornia, USA) je bývalý americký profesionálny tenista. Počas svojej kariéry vyhral 1 turnaj ATP vo štvorhre.
André Sá

André Sá (* 6. máj 1977, Belo Horizonte, Brazília) je bývalý brazílsky profesionálny tenista. Počas svojej kariéry vyhral 11 turnajov ATP vo štvorhre.
Chris Haggard

Chris Haggard (* 28. apríl 1971, Pretória, Južná Afrika) je súčasný juhoafrický profesionálny tenista. Počas svojej kariéry vyhral 6 turnajov ATP vo štvorhre.
Karsten Braasch

Karsten Braasch (* 14. júl 1967, Marl, Nemecko) je bývalý nemecký profesionálny tenista. Počas svojej kariéry vyhral 6 turnajov ATP vo štvorhre.
Robbie Koenig

Robbie Koenig (* 5. júl 1971, Durban, Južná Afrika) je bývalý juhoafrický profesionálny tenista. Počas svojej kariéry vyhral 5 turnajov ATP vo štvorhre.
Jeff Coetzee

Jeff Coetzee (* 25. apríl 1977, Okiep, Južná Afrika) je súčasný juhoafrický profesionálny tenista. Počas svojej kariéry vyhral 6 turnajov ATP vo štvorhre.
Peter Nyborg

Peter Nyborg (* 12. december 1969, Göteborg, Švédsko) je bývalý švédsky profesionálny tenista. Počas svojej kariéry vyhral 5 turnajov ATP vo štvorhre.
Rogier Wassen

Rogier Wassen (* 9. august 1976, Roermond, Holandsko) je súčasný holandský profesionálny tenista. Počas svojej kariéry vyhral 4 turnaje ATP vo štvorhre.
Simon Aspelin

Simon Aspelin (* 11. máj 1974, Saltsjobaden, Švédsko) je bývalý švédsky tenista. Počas svojej kariéry vyhral 12 turnajov ATP vo štvorhre vrátale US Open 2007.
Andrei Pavel

Andrei Pavel (* 27. január 1974, Konstanca, Rumunsko) je bývalý rumunský profesionálny tenista. Počas svojej kariéry vyhral 3 turnaje ATP v dvojhre a 6 turnajov vo štvorhre.
Todd Perry

Todd Perry (* 17. marec 1976, Adelaide, Austrália) je bývalý austrálsky profesionálny tenista. Počas svojej kariéry vyhral 6 turnajov ATP vo štvorhre.
Andrew Ilie

Andrew Ilie (* 18. apríl 1976, Bukurešť, Rumunsko) je bývalý austrálsky profesionálny tenista. Počas svojej kariéry vyhral 2 turnaje ATP v dvojhre.
Wesley Moodie

Wesley Moodie (* 14. február 1979, Durban, Južná Afrika) je súčasný juhoafrický profesionálny tenista. Počas svojej kariéry vyhral 1 turnaj ATP v dvojhre a 6 turnajov vo štvorhre.
Stephen Huss

Stephen Huss (* 10. december 1975, Bendigo, Austrália) je bývalý austrálsky tenista. Počas svojej kariéry vyhral 3 turnaje ATP vo štvorhre.
Hugo Armando

Hugo Armando (* 27. máj 1978, Miami, Florida, USA) je súčasný americký profesionálny tenista. Počas svojej kariéry vyhral 1 turnaj ATP vo štvorhre.
James Auckland

James Auckland (* 1. apríl 1980, Norwich, Anglicko) je súčasný britský profesionálny tenista.
Dick Norman

Dick Norman (* 1. marec 1971, Waregem, Belgicko) je súčasný belgický profesionálny tenista. Počas svojej kariéry vyhral 3 turnaje ATP vo štvorhre.
Filippo Volandri

Filippo Volandri (* 5. september 1981, Livorno, Taliansko) je súčasný taliansky profesionálny tenista. Počas svojej kariéry vyhral 2 turnaje ATP v dvojhre.
Bartolome Salva-Vidal

Bartolome Salva-Vidal (* 20. november 1986) je súčasný španielsky profesionálny tenista.
Jan-Michael Gambill

Jan-Michael Gambill (* 3. jún 1977, Spokane, Washington, USA) je bývalý americký profesionálny tenista. Počas svojej kariéry vyhral 3 turnaje ATP v dvojhre a 5 turnajov vo štvorhre.
Alex Calatrava

Alex Calatrava (* 14. jún 1973, Kolín nad Rýnom, Nemecko) je bývalý španielsky profesionálny tenista. Počas svojej kariéry vyhral 1 turnaj ATP v dvojhre (2000, San Marino).
Adrian Voinea

Adrian Voinea (* 6. august 1974, Focșani, Rumunsko) je súčasný rumunský profesionálny tenista. Počas svojej kariéry vyhral 1 turnaj ATP v dvojhre.
Karím Alamí

Karím Alamí () alebo Karím al-Alamí ( ‎, * 24. máj 1973, Casablanca) je bývalý marocký profesionálny tenista. Počas svojej kariéry vyhral 2 turnaje ATP v dvojhre.
Oliver Marach

Oliver Marach (* 16. júl 1980, Graz, Rakúsko) je súčasný rakúsky profesionálny tenista. Počas svojej kariéry vyhral 8 turnajov ATP vo štvorhre.
Christopher Kas

Christopher Kas (* 13. jún 1980, Trostberg, Nemecko) je súčasný nemecký profesionálny tenista.
Jim Thomas

Jim Thomas (* 24. september 1974, Canton, Ohio, USA) je bývalý americký profesionálny tenista. Počas svojej kariéry vyhral 6 turnajov ATP vo štvorhre.
Lucas Arnold Ker

Lucas Arnold Ker (* 12. október 1974, Buenos Aires, Argentína) je súčasný argentínsky profesionálny tenista. Počas svojej kariéry vyhral 15 turnajov ATP vo štvorhre.
Marius Barnard

Marius Barnard (* 20. január 1969, Kapské Mesto, Južná Afrika) je bývalý juhoafrický profesionálny tenista. Počas svojej kariéry vyhral 6 turnajov ATP vo štvorhre.
Kráska z Manhattanu

Kráska z Manhattanu je americká romantická komédia nakrútená v roku 2002, režírovaná Waynom Wangom, založená na príbehu od Johna Hughesa. Pôvodnú hudbu k filmu zložil Alan Silvestri. Film je predávaný s podtitulom "Tieto Vianoce... sa láska ubytuje."
Dej.
Marisa Venturová (Jennifer Lopezová) sa prediera životom single matka, ktorá pracuje v snobskom Manhattanskom hoteli a sníva o lepšom živote pre seba a svojho malého syna (Tyler Posey). Jedného osudného dňa, hotelový hosť a kanditát na senátora Christopher Marshall (Ralph Fiennes) stretne Marisu a pomýli si ju s bohatou dámou. Po očarujúcom spoločnom večere sa obaja do seba bláznivo zaľúbia. Ale potom čo je odhalená Marisina pravá identita, hrozí, že ich triedne a sociálne postavenie rozdelí.
Príbeh filmu sa trochu podobá na "Pretty Woman", v tom že Lopezovej postava je na dne a zapletie sa s niekým z vyššej vrstvy, čo sa presne stalo postavám hraným Juliou Robertsovou a Richardom Gereom, avšak Vivian na rozdiel od Marisy neklamala o skutočnej identite osoby.
Úspech.
Film zarobil celkovo 93 932 896 $ a stal sa tak najúspešnejším filmom Lopezovej.
Bruck

Bruck môže byť:
Piet Norval

Piet Norval (* 7. apríl 1970, Kapské Mesto, Južná Afrika) je bývalý juhoafrický profesionálny tenista. Počas svojej kariéry vyhral 14 turnajov ATP vo štvorhre.
Donald Johnson

Donald Johnson (* 9. september 1968, Bethlehem, Pensylvánia, USA) je bývalý americký profesionálny tenista. Počas svojej kariéry vyhral 23 turnajov ATP vo štvorhre.
Mödling (okres)

Mödling je okres v rakúskej spolkovej krajine Dolné Rakúsko. Má rozlohu a 106 374 obyvateľov (2001) a jeho sídlo je mesto Mödling.
Mödling

Mödling je okresné mesto a sídlo rovnomenného okresu v Dolnom Rakúsku. 
Žije tu 20 495 obyvateľov, jeho nadmorská výška je 246 metrov n. m.
Jared Palmer

Jared Palmer (* 2. júl 1971, New York) je bývalý americký profesionálny tenista. Počas svojej kariéry vyhral 1 turnaj ATP v dvojhre a 28 turnajov vo štvorhre.
Viedenské Nové Mesto (okres)

Viedenské Nové Mesto (vidiek) (po nemecky "Wiener Neustadt (Land)") je okres v Dolnom Rakúsku južne od mesta Viedeň. Má rozlohu , 72-tisíc obyvateľov a jeho sídlo je Viedenské Nové Mesto.
Waidhofen an der Ybbs

Waidhofen an der Ybbs je štatutárne mesto v Dolnom Rakúsku. Má rozlohu km² a žije tu obyvateľov ().
Krems

Krems môže byť:
1. FC Nürnberg

1. FC Nürnberg je nemecký profesionálny futbalový klub sídliaci v meste Norimberg v Nemecku. V súčasnosti hrá najvyššiu nemeckú futbalovú súťaž - Bundesligu. Klub bol založený v roku 1900 a v histórii získal 9 titulov majstra Nemecka, posledný v roku 1968.
Krems an der Donau

Krems an der Donau (historický slovenský názov "Kremža") je štatutárne mesto v Dolnom Rakúsku. Žije tu obyvateľov ().
MP40

MP-40 (skratka výrazu "Maschinenpistole 40") bol nemecký samopal používaný nemeckými silami počas druhej svetovej vojny. Vyrábaný bol firmou Erfurter Maschinenfabrik (ERMA).
História.
Samopal známy pod označením MP-40 patril do radu MP38, MP38/40 vyrábaných nemeckou firmou Erfurter Maschinenfabrik, ktorú poverila nemecká vláda vývojom nového samopalu. Pri vývoji samopalu dala firma dôraz na jeho jednoduchú výrobu. Počas vojny bolo vyrobených približne milión kusov. Navrhol ho konštruktér Heinrich Vollmer. Samopal je niekedy nesprávne označovaný "Schmeisser", napriek tomu, že konštruktér Hugo Schmeisser s jeho vývojom nemal nič spoločné. 
Prvý prototyp sa volal MP-38 a bol použitý pri prepade Poľska. Používali ho najmä výsadkári, či velitelia čiat pechoty a prednostne ním boli zásobené jednotky Waffen SS. Pre svoj malý dostrel bol vhodný na boj v mestách a v zákopoch. Jeho nevýhodou bol dlhý zásobník, ktorý neumožňoval streľbu v ľahu.
Krems (okres)

Krems (vidiek) (po nemecky "Krems (Land)") je okres v rakúskej spolkovej krajine Dolné Rakúsko. Sídlo okresu je mesto Krems an der Donau, ktoré však nie je súčasťou okresu, pretože má postavenie štatutárneho mesta.
Todd Woodbridge

Todd Woodbridge (* 2. apríl 1971, Sydney, Austrália) je bývalý austrálsky profesionálny tenista, jeden z najlepších hráčov mužskej štvorhry v celej tenisovej histórii. Počas svojej kariéry vyhral 2 turnaje ATP v dvojhre a 83 turnajov vo štvorhre.
Vladimír Mihálik

Vladimír Mihálik (* 29. január 1987, Prešov) je slovenský hokejový obranca.
Kariéra.
S hokejom začínal v Sabinove za klub MHK Slovan Sabinov potom v klube HC 07 Prešov, kde pôsobil ako dorastenec a junior. Väčšinu časť sezóny 2004/05 už odohral v seniorskom mužstve tohto mužstva v rámci 1. SHL. Následne odišiel do Severnej Ameriky. Pôsobil vo WHL v kluboch Red Deer Rebels a Prince George Cougars. Bol draftovaný Tampou Bay v roku 2005 z 30. miesta. V roku 2007 podpísal s týmto klubom trojročný kontrakt. Za toto mužstvo v NHL odohral 15 štartov, zaznamenal tri asistencie. Štyri sezóny pôsobil v záložnom tíme Tampy v Norfolku Admirals (AHL) a v 270 zápasoch zaznamenal 58 bodov. 
Pred ročníkom 2011/12 sa vrátil do Európy a prostredníctvom svojho agenta Vladimíra Vůjtka mladšieho podpísal kontrakt s nováčikom KHL – HC Lev Poprad Nastúpil v 37 zápasoch základnej časti (1 gól, 4 asistencie). Sezónu dohral na hosťovaní v švédskej Elitserien v mužstve Timrå IK.
Pred sezónou 2012/2013 podpísal s klubom HC Slovan Bratislava ročný kontrakt do 30. apríla 2013. Väčšinu ročníka však nebol na súpiske, nastúpil len v 15 zápasoch základnej časti. Slovan postúpil do play-off, kde prehral v prvom kole s neskorším víťazom Dinamom Moskva. Hráčom Slovana bol aj v sezóne 2013/14. 2. marca 2014 absolvovoval v zápase proti Spartaku Moskva svoje prvé trestné strieľanie v živote, ktoré nepremenil. Klub sa neprebojoval do play-off. Po štyroch sezónach v KHL za Slovan podpísal zmluvu s účastníkom slovenskej extraligy HC Banská Bystrica. Tu tri roky po sebe vyhral majstrovský titul Slovenska.
V júni 2020 podpísal zmluvu s klubom HK Dukla Ingema Michalovce, kde sa stal kapitánom mužstva. Klub bol na konci sezóny na druhom mieste, po sezóne s Mihálikom predĺžil dvakrát zmluvu.
Reprezentácia.
Reprezentoval na MS 18 2005 (6. miesto), ako aj na majstrovstvách sveta juniorov v rokoch 2006 a 2007 (dvakrát 8. miesto). V seniorskej reprezentácii sa zúčastnil na MS 2010, MS 2013 a MS 2014. Spolu odohral v reprezentácii 44 zápasov, strelil 2 góly. Nosí dres s číslom 56.
MS 2010.
Glen Hanlon ho nominoval na svetový šampionát v Nemecku, strelil gól v osemfinálovej skupine proti Fínsku. Slovensko nepostúpilo do štvrťfinále a obsadilo 12. miesto.
MS 2013.
Vladimír Vůjtek ho nominoval na MS vo Štokholme a Helsinkách. Táto nominácia bola prekvapením, nakoľko nehral pravidelne ani v Slovane Bratislava. Na šampionáte zaznamenal 5 mínusových bodov, čo bolo najviac z hráčov Slovenska. Mužstvo postúpilo do štvrťfinále, v ktorom prehralo s Fínskom 3:4.
MS 2014.
Vladimír Vůjtek ho nominoval aj na svetový šampionát v Minsku, nastúpil v dvoch zápasoch a zaznamenal dva mínusové body. Bývalý reprezentant Oto Haščák sa vyjadril že keď boli Mihálik a Valach na ľade, "naskakovala mu husia koža". Slovensko nepostúpilo do štvrťfinále a obsadilo 9. miesto.
Štatistika na významných podujatiach.
"(štatistické údaje v článku sú z 28. mája 2014)"
Quebec Nordiques

Quebec Nordiques (Severania z Quebecu, francúzsky Nordiques de Québec) je bývalý kanadský hokejový klub hrajúci v NHL v rokoch 1979 až 1995. Klub sídlil v meste Quebec v provincii Quebec. Jeho domovskou arénou bolo Colisée Pepsi. Quebec Nordiques bol založený v roku 1972. V rokoch 1972 - 1979 hrával konkurenčnú WHA. V roku 1979 sa stal súčasťou expandovania NHL do ďalších miest severnej Ameriky. Po 16-tich sezónach v NHL však klub zasiahli ekonomické problémy súvisiace najmä s poklesom hodnoty kanadského dolára voči americkému doláru (v ktorých vyplácal hráčov). Majitelia tak Quebec Nordiques predali americkej televíznej spoločnosti COSMAT, ktorá klub presťahovala do Denveru. Tak v roku 1995 vznikli Colorado Avalanche.
Kremža

Kremža je historický slovenský názov pre:
Krzysztof Oliwa

Krzysztof Oliwa(* 12. apríl 1973, Tychy, Poľsko) je bývalý profesionálny poľský hokejista. Hrával na pozícií ľavého krídelníka a bol známy hokejový bitkár. V NHL hrával v rokoch 1996 až 2006. Je jediným poľským hokejistom, ktorý získal Stanleyho pohár (v roku 2000 v drese New Jersey Devlis).
V roku 2005 sa stal sa generálnym manažérom poľskej hokejovej reprezentácie.
Stairway to Heaven

„Stairway to Heaven“ je pieseň anglickej skupiny Led Zeppelin, ktorá sa nachádza na ich štvrtom albume. Aj napriek tomu, že skladba nikdy nevyšla na singli, patrí k najhranejším piesňam v americkom rozhlase a k najúspešnejším rockovým skladbám.
Hudbu napísal Jimmy Page. Jednotlivé inštrumentálne party skladby vznikali po dlhú dobu. Prvá časť vznikla jednu noc na usadlosti Bron-Yr-Aur. Page mal často so sebou kazetový magnetofón, na ktorý nahrával kúsky nápadov z ktorých neskôr vznikla skladba „Stairway to Heaven“. Nahrávanie skladby začalo v decembri 1970 v štúdiu "Basing Street" (Island Studios, Londýn). Vraví sa, že úvodný zvuk gitarovej témy je inšpirovaný inštrumentálnou nahrávkou „Taurus“ od skupiny Spirit, s ktorou sa Led Zeppelin zoznámili počas ich vystúpení.
Skladba sa skladá z troch častí. V úvode zaznie akustická gitara a zobcová flauta (od - 2:12). V strede sa pridajú elektrické gitary (2:13 - 5:33), po ktorých skladba graduje v rýchlej hard rockovej pasáži (5:35), ktorá doznie v úvodnom akustickom motíve.
Text piesne napísal Robert Plant a nahrávka bola dokončená počas prípravy albumu "Led Zeppelin IV" v roku 1971 v štúdiu Headley Grange, Hampshire. Titul skladby pochádza z biblického opisu Jákobovho rebríka: "Mal sen: Hľa, na zemi stojí rebrík, ktorého vrchol dosahuje k nebesám, a po ňom vystupujú a zostupujú poslovia Boží." Genezis 28:12
Robert Plant napísal text o žene, ktorá má všetko, čo len chce, bez toho, aby by za to musela čokoľvek dať. V texte sa vyskytuje celý rad skrytých odkazov na anglickú mytológiu a dielo J. R. R. Tolkiena.
Prvýkrát zaznela skladba „Stairway to Heaven“ naživo v Belfastskej Ulster Hall 5. marca, 1971. Od tejto premiéry sa táto pieseň stala pravidelnou súčasťou všetkých koncertov Led Zeppelin až do roku 1980. Hrali ju neskôr aj na koncerte Live Aid v roku 1985. 
Pieseň „Stairway to Heaven“ sa nachádza na 31. mieste zoznamu 500 najlepších skladieb všetkých čias, ktorý v roku 2004 zverejnil časopis "Rolling Stone."
Plagiát?
V roku 1968 nahrala veľmi podobný motív psychedelická rocková skupina Spirit v skladbe "Taurus". 
Kontroverzný text.
V apríli 1982 si výbor kalifornskej snemovne vypočul nahrávku piesne pospiatky po tom, ako sa rozhorčení baptistickí kázatelia sťažovali, že takto počúvaná nahrávka obsahuje satanistický text. Podľa nich sa vraj tajomným postupom tzv. „spätným maskovaním“ nahrávali skladby, ktoré mali podprahovo manipulovať s dospievajúcou americkou kresťanskou mládežou (tzv. "backmasking"). Účelom manipulácie malo byť uctievanie Satana. Po vypočutí skladby pospiatky niektorí členovia výboru tvrdili, že jasne počuli text :
Tirolsko (historické územie)

Tirolsko (o názve pozri v článku Tirolsko) je historické územie na západe strednej Európy, ktoré dnes zahŕňa rakúsku spolkovú krajinu Tirolsko, pozostávajúcu zo Severného Tirolska a Východného Tirolska, a talianskeho regiónu Tridentsko-Horná Adiža, pozostávajúceho z Tridentska (Trentino) a Hornej Adiže/Južného Tirolska (Alto Adige/Südtirol).
Mark Woodforde

Mark Woodforde (* 23. september 1965, Adelaide, Austrália) je bývalý austrálsky profesionálny tenista. Počas svojej kariéry vyhral 4 turnajov ATP v dvojhre.
Brian MacPhie

Brian MacPhie (* 11. máj 1972, San José, Kalifornia, USA) je bývalý americký profesionálny tenista. Počas svojej kariéry vyhral 7 turnajov ATP vo štvorhre.
Bregenz (okres)

Bregenz je okres v rakúskej spolkovej krajne Vorarlbersko. Má rozlohu a žije tu 125 235 obyvateľov (2006). Sídlom okresu je mesto Bregenz.